**ANNEX 9. Model de declaració d’absència de conflicte d’interès per a l’empresa contractista i/o subcontractista i per al beneficiari de la subvenció.**

Expedient:

Contracte / Subvenció:

Òrgan de contractació / Òrgan convocant:

**[Nom i cognoms]**, amb DNI **[núm. DNI]**, en nom propi / com a **[condició en què declara]** de **[nom entitat]**, amb NIF **[NIF entitat]**, amb el poder suficient que consta acreditat en el procediment de contractació/subvenció indicat,

**DECLARO:**

Primer. Que conec plenament els plecs que regeixen el contracte / les bases i la convocatòria que regeixen l'expedient indicat, així com la normativa que li és aplicable, i que tinc coneixement que l’article 61.3, “Conflicte d’interessos”, del Reglament (UE, Euroatom) 2018/1046 del Parlament Europeu i del Consell, de 18 de juliol (Reglament financer de la UE), estableix que hi ha conflicte d’interessos quan l’exercici imparcial i objectiu de les funcions es vegi compromès per raons familiars, afectives, d’afinitat política o nacional, d’interès econòmic o per qualsevol motiu directe o indirecte d’interès personal.

Segon. Que conec l’article 64, “Lluita contra la corrupció i la prevenció dels conflictes d’interessos”, de la Llei 9/2017, de 8 de novembre, de contractes del sector públic, que defineix el conflicte d’interessos com “qualsevol situació en què el personal al servei de l’òrgan de contractació que a més participi en el desenvolupament del procediment de licitació o pugui influir en el seu resultat, tingui directament o indirectament un interès financer, econòmic o personal que pugui semblar que compromet la seva imparcialitat i independència en el context del procediment de licitació”

Tercer. **Que ni la meva persona ni, si és el cas, la persona jurídica a la qual represento es troba en cap situació que pugui comprometre el compliment de les obligacions** exigibles per la participació en el procediment de contractació o l’atorgament de la subvenció, ni que pugui comprometre el compliment d’aquestes obligacions en cas de resultar adjudicatària/beneficiària de l'expedient.

Quart. **Que ni la meva persona ni, si és el cas, la persona jurídica a la qual represento es troba** en una situació de conflicte d'interès, d’acord amb la definició de l'article 61 del Reglament Financer de la UE que pugui dificultar o comprometre de cap manera el compliment de les obligacions esmentades a l'apartat anterior.

Cinquè. **Que els administradors, els representants i la resta de persones amb capacitat de presa de decisions o control** sobre **[persona jurídica]** no es troben en la situació de conflicte definida a l'apartat quart.

Sisè. Que em comprometo a posar en coneixement de l’òrgan de contractació / l’òrgan convocant de l’expedient, sense dilació, qualsevol situació de conflicte d’interès que comprometi o pugui comprometre el compliment de les obligacions esmentades.

Setè. Que he subministrat informació exacta, veraç i completa en el marc d’aquest expedient, i que tinc coneixement que la falsedat de la present declaració i la informació subministrada comporta les conseqüències contractuals, administratives o judicials que estableixi la normativa aplicable i la documentació contractual / reguladora de la subvenció.

I en deixo constància signant la present declaració a [ lloc ] en la data de la signatura electrònica.

**Model de declaració d’absència de conflicte d’interès de les persones participants en el procediment de preparació i tramitació de l’expedient de contractació/subvenció**

Expedient:

Contracte / Subvenció:

Òrgan de contractació / Òrgan convocant:

Amb l’objecte de garantir la imparcialitat en el procediment de contractació/subvenció indicat, la persona signatària, com a participant en el procés de preparació i tramitació de l’expedient, declara:

Primer. Que coneix la informació següent.

1. L’article 61.3, “Conflicte d'interessos”, del Reglament (UE, Euratom) 2018/1046 del Parlament Europeu i del Consell, de 18 de juliol, (Reglament financer de la UE) estableix que “existirà conflicte d'interessos quan l'exercici imparcial i objectiu de les funcions es vegi compromès per raons familiars, afectives, d'afinitat política o nacional, d'interès econòmic o per qualsevol motiu directe o indirecte d'interès personal”.
2. L'article 64, “Lluita contra la corrupció i prevenció dels conflictes d'interessos”, de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer, defineix el conflicte d’interessos com “qualsevol situació en la qual el personal al servei de l’òrgan de contractació que a més participi en el desenvolupament del procediment de licitació o pugui influir en el resultat d’aquest tingui directament o indirectament un interès financer, econòmic o personal que pugui semblar que compromet la seva imparcialitat i independència en el context del procediment de licitació”.
3. L’apartat 3 de la disposició addicional cent dotzena de la Llei 31/2022, de 23 de desembre, de pressupostos generals de l’Estat per al 2023, estableix que “L’anàlisi sistemàtica i automatitzada del risc de conflicte d’interès resulta aplicable als empleats públics i a la resta de personal al servei d’entitats decisores, executores i instrumentals que participen, de forma individual o mitjançant la seva pertinença a òrgans col·legiats, en els procediments descrits d’adjudicació de contractes o de concessió de subvencions”.
4. L’apartat 4 de la disposició addicional cent dotzena, citada, estableix:

* “A través de l’eina informàtica s’analitzaran les possibles relacions familiars o vinculacions societàries, directes o indirectes, en les quals es pugui donar un interès personal o econòmic susceptible de provocar un conflicte d’interès, entre les persones a les quals es refereix l’apartat anterior i els participants en cada procediment”.
* “Per a la identificació de les relacions o vinculacions l’eina contindrà, entre altres, les dades de titularitat real de les persones jurídiques a les quals es refereix l’article 22.2.d.iii) del Reglament (UE) 241/2021, de 12 de febrer, que consten en les bases de dades de l’Agència Estatal de l’Administració Tributària i les obtingudes a través dels convenis subscrits amb els col·legis de notaris i registradors”.2

1. L’article 23, “Abstenció”, de la Llei 40/2015, d’1 d’octubre, de règim jurídic del sector públic, estableix que s’han d’abstenir d’intervenir en el procediment “les autoritats i el personal al servei de les administracions en què es donin algunes de les circumstàncies assenyalades a l’apartat següent”, que són aquestes:

“a) Tenir interès personal en l’afer de què es tracti o en un altre en la resolució del qual pugui influir la d’aquell; ser administrador d’una societat o entitat interessada, o tenir una qüestió litigiosa pendent amb algun interessat.

b) Tenir un vincle matrimonial o situació de fet assimilable i un parentiu de consanguinitat dins del quart grau o d’afinitat dins del segon amb qualsevol dels interessats, amb els administradors d’entitats o les societats interessades i també amb els assessors, representants legals o mandataris que intervinguin en el procediment, així com compartir despatx professional o estar associat amb aquests per a l’assessorament, la representació o el mandat.

c) Tenir amistat íntima o enemistat manifesta amb alguna de les persones esmentades a l’apartat anterior.

d) Haver intervingut com a pèrit o com a testimoni en el procediment de què es tracti.

e) Tenir relació de servei amb una persona natural o jurídica interessada directament en l’afer, o haver-li prestat en els dos últims anys serveis professionals de qualsevol tipus i en qualsevol circumstància o lloc”.

Segon. Que, en el moment de la signatura d’aquesta declaració i en vista de la informació que té en el seu poder, no es troba en cap situació que pugui qualificar-se de conflicte d’interès, en els termes previstos a l’apartat quart de la disposició addicional cent dotzena, que pugui afectar el procediment de licitació/concessió de subvencions, ni en els termes previstos a l’article 63.1 del Reglament financer de la UE, i que no es troba en cap causa d’abstenció de l’article 23.2 de la Llei 40/2015, d’1 d’octubre, de règim jurídic del sector públic.

Tercer. Que es compromet a posar en coneixement de l’òrgan de contractació o comissió d’avaluació, sense dilació, qualsevol situació de conflicte d’interès que pugui conèixer i que pugui produir-se en qualsevol moment del procediment en curs.

Quart. Que té coneixement que si es demostra que una declaració d’absència de conflicte d’interès és falsa, aquest fet comportarà les conseqüències disciplinàries, administratives o judicials que estableixi la normativa aplicable.

[Signatura electrònica, nom complet i DNI]